ประจำเดือนมาวันที่9 มีค มีเพศสัมพันธ์วันที่27 มีค ใส่ถุงยาง แต่ก่อนใส่ได้มีการเอาเข้าไปแล้วก็เอาออกแต่ยังไม่ได้หลั่งน้ำออกมามีโอกาสท้องไหม ผ่านมา16 วันแล้วใช้ที่ตรวจครรภ์ตรวจไม่ท้อง แต่ประจำเดือนยังไม่มา ปกติจะมาช้าทุกเดือน
สวัสดีค่ะ หากมีช่วงที่มีการสอดใส่อวัยวะเพศโดยไม่ได้ใส่ถุงยางอนามัยป้องกันไว้นั้น มีโอกาสที่จะทำให้เกิดการตั้งครรภ์ได้ แต่ก็อาจน้อยกว่าการมีเพศสัมพัันธ์แบบหลั่งในตามปกติหากไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากตรวจในช่วงเวลาดังกล่าวแล้วให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอืนๆที่อาจทำให้ประจำเดือนไม่มาเช่นความผิดปกติของมดลูกหรือรังไข่ต่อไปหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้ง หรือให้กินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน